|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |
| --- |
| Arumunų kalba *Armãneshce* |
| Kalbama | Graikija, Albanija, Makedonija, Bulgarija, Rumunija, Serbija, Turkija, Bosnija ir Hercegovina |
| Kalbančiųjų skaičius | ~250 000 |
| Kilmė | indoeuropiečių italikų  romanų   rytų romanų
    **arumunų** |
| Rašto sistemos | lotynų, (ret.) graikų |
| Oficialus statusas |
| Oficiali kalba | regioninė: Šiaurės Makedonijos vėliava Šiaurės Makedonija |
| Kalbos kodai |
| ISO 639-2 | rup |
| ISO 639-3 | rup |

**Arumunų kalba** (*limba armãneascã, armãneshce, armãneashti, rrãmãneshti*), dar žinoma kaip ***vlachų kalba*** – romanų grupės kalba (indoeuropiečių kalbos), vartojama arumunų tautybės žmonių, išsibarsčiusių po pietų Balkanus: Graikiją, Makedoniją, Albaniją, Turkiją, Serbiją, Bulgariją, Rumuniją. Kalbančiųjų skaičius – apie 250 tūkst. žmonių.

Arumunų kalba susidarė iš rytų romanų prokalbės – lotynų kalbos tarmių, vartotų rytų ir pietų Balkanuose. Nors lotyniško žodyno ir sintaksės požiūriu arumunų kalba artima šiuolaikinei rumunų kalbai, ją gerokai labiau paveikė ne slavų, o graikų kalbinis antsluoksnis, taip pat žodyne nemažai turkiškų žodžių. Nuo rumunų kalbos skiriasi papildomais garsais (/θ, ð, x, ɣ/), garsų /z/ ir /tʃ/ kaita į /dz/ ir /ts/.

Arumunų ir megleno rumunų kalbų paplitimas pietų Balkanuose
Išskiriamos šios pagrindinės arumunų tarmės:

* šiaurės arumunų (pietų Albanija, šiaurės vakarų Graikija, pietvakarių Makedonija)
* pietų arumunų: Pindo (Pindo kalnuose ir kitur šiaurės Graikijoje), Gramo (šiaurės rytų Graikija, rytų Mekedonija, Bulgarija)

Arumunų kalba pripažinta kaip mažumų kalba Makedonijoje (8310 kalbėtojų): tai viena iš dviejų oficialių Kruševo savivaldybės kalbų, taip pat mokoma pradinėse mokyklose Skopjėje, Bitoloje, Štipe. Graikijoje (~50 tūkst. kalbėtojų) kalba nykstanti, dauguma vietos arumunų šneka tik graikiškai, mokama daugiau senų, kaimuose gyvenančių žmonių. Vietomis leidžiami laikraščiai, rengiamos radijo ir televizijos laidos. Albanijoje (3850) taip pat nykstanti, vartojama mažumos arumunų. Kitur arumunai daugiausia atsikėlė XX a. vid. iš Graikijos, išsibarstė po didžiuosius miestus (daug kur asimiliavosi su vietos gyventojais arba rumunais).

Nuorodos
--------

WikipediaWikipedia
Vikipedija ***Arumunų kalba***

* roa Duomenys apie kodu „roa" žymimą kalbą svetainėje *ethnologue.com*

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RItalikų ir romanų kalbos |
| --- |
|  |
| *Italikų* | 
 *faliskų*  **·**  *lotynų*  **·**  *oskų*  **·**  *umbrų* |  |
|  |
| Rytų romanų kalbos | 
arumunų · istrorumunų · meglenorumunų · rumunų |
|  |
| Italų–romanų kalbos | 
*dalmatų* · italų · istroromanų · korsikiečių · ligūrų (monegaskų) · lombardų · neapoliečių · sardinų · siciliečių · venetų |
|  |
| Galų–romanų kalbos | 
Frankoprovansalų · friulų · gaskonų · katalonų · ladynų · oksitanų · prancūzų (normandų · pikardų · valonų) · *retų*? · romanšių |
|  |
| Iberų–romanų kalbos | 
astūrų · galisų · ispanų (kastiliečių) · ladino · *mazarabų* · mirandiečių · portugalų |
|  |
| *Pasviruoju šriftu* pažymėtos mirusios kalbos. |

 |